
 16.12.2016
 BG
 Официален вестник на Европейския съюз
 L 342/4
 РЕГЛАМЕНТ ЗА ИЗПЪЛНЕНИЕ (ЕС) 2016/2259 НА КОМИСИЯТА
 от 15 декември 2016 година
 за изменение на Регламент (ЕО) No 1235/2008 за определяне на подробни правила за прилагането на Регламент (ЕО) No 834/2007 на Съвета по отношение на режима за внос на биологични продукти от трети държави
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) No 2092/91 (1), и по-специално член 33, параграфи 2 и 3 и член 38, буква г) от него,
 като има предвид, че:
 (1)
 В приложение III към Регламент (ЕО) No 1235/2008 на Комисията (2) се съдържа списък с третите държави, чиито системи на производство и мерки за контрол на биологичното производство на земеделски продукти се признават за равностойни на тези, определени в Регламент (ЕО) No 834/2007.
 (2)
 Република Корея информира Комисията, че нейният компетентен орган е оттеглил признаването на един контролен орган и е добавил три други контролни органа в списъка на признатите контролни органи.
 (3)
 В приложение IV към Регламент (ЕО) No 1235/2008 е включен списък на контролните и надзорните органи, които са компетентни да извършват контрол и да издават сертификати в трети държави за целите на равностойността.
 (4)
 Комисията получи и разгледа искане от „A CERT European Organization for Certification S.A.“ за включване в списъка от приложение IV към Регламент (ЕО) No 1235/2008. Въз основа на получената информация Комисията стигна до заключението, че е обосновано признаването на „A CERT European Organization for Certification S.A.“ за продуктовите категории А и D по отношение на Азербайджан, Албания, Беларус, бившата югославска република Македония, Бутан, Гренада, Грузия, Доминиканската република, Египет, Еквадор, Етиопия, Индонезия, Иран, Йордания, Казахстан, Кения, Китай, Ливан, Мароко, Молдова, Пакистан, Папуа-Нова Гвинея, Руанда, Русия, Саудитска Арабия, Сърбия, Тайван, Тайланд, Танзания, Турция, Уганда, Украйна, Филипините, Чили, Южна Африка и Ямайка.
 (5)
 Комисията получи и разгледа искане от „Bioagricert S.r.l.“ за изменение на неговите спецификации. Въз основа на получената информация Комисията стигна до заключението, че е обосновано да се разшири географският обхват на неговото признаване за продуктовата категория А до Индонезия и Сенегал, за продуктовите категории A и D — до Албания и Бангладеш, както и обхватът на неговото признаване за продуктовата категория Е по отношение на Албания и Тайланд.
 (6)
 „Caucacert“ уведоми Комисията за грешка в търговското му наименование, което следва да се промени на „Caucascert“.
 (7)
 Комисията получи и разгледа искане от „CCPB Srl“ за изменение на неговите спецификации. Въз основа на получената информация Комисията стигна до заключението, че е обосновано да се разшири географският обхват на неговото признаване за продуктовите категории A, B, D, E и F до Грузия, Иран, Йордания и Саудитска Арабия, за продуктовата категория B — до Ирак, Китай, Мали, Сирия и Филипините, за продуктовата категория C — до Мароко и Тунис, за продуктовата категория E — до Тунис, и за продуктовите категории E и F —